**Výzva na predloženie ponuky**

Vec: **Výzva na predloženie ponuky**

V zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky **„Projektová dokumentácia pre Centrum integrovanej zdravotnej starostlivosti Spišská Belá“**

1. **Identifikácia verejného obstarávateľa:**

Mesto Spišská Belá

Petzvalova 18

059 01 Spišská Belá

IČO: 00326518

DIČ: 2020674953

1. **Miesto predloženia/doručenia ponuky:** elektronicky e-mailom
2. **Kontaktná osoba na prevzatie ponuky:** Mgr. Eva Ďurišová, tel.: 052 468 05 15, email: durisova@spisskabela.sk
3. **Predmet obstarávania:** „Projektová dokumentácia pre Centrum integrovanej zdravotnej starostlivosti Spišská Belá“
4. **Typ zmluvy, ktorá bude výsledkom verejného obstarávania:** zmluva o dielo
5. **Podrobný opis predmetu zákazky (predmetu obstarávania):**

Vypracovanie kompletnej projektovej dokumentácie pre účely vydania územného a stavebného povolenia pre projekt s názvom: “Výstavba centra integrovanej zdravotnej starostlivosti Spišská Belá“ na základe parametrov architektonickej štúdie, ktorá tvorí prílohu č. 2 výzvy na predloženie ponuky. Zákazka súvisí s výzvou na predkladanie projektových zámerov za účelom integrácie primárnej zdravotnej starostlivosti formou budovania centier integrovanej zdravotnej starostlivosti IROP-PO2-SC212-PZ-2018-8 z Integrovaného regionálneho operačného programu. CIZS zahŕňa verejné priestory určené pre umiestnenie všeobecnej ambulantnej zdravotnej starostlivosti pre dospelých, všeobecnej ambulantnej zdravotnej starostlivosti pre deti a dorast, ambulancie zdravotnej starostlivosti špecialistu – gynekológ, ambulancie zdravotnej starostlivosti špecialistu – stomatológ a iné, priestorov pre poskytovanie sociálnej služby, vstupných priestorov, toaliet, kancelárií, čakárne a ostatných prislúchajúcich priestorov a vybavenia CIZS v zmysle príslušných štandardov a parametrov.

CPV kód:

71200000-0 Architektonické a súvisiace služby,

71242000-6 Príprava projektov a návrhov, odhad nákladov

1. **Predpokladaná hodnota zákazky: 40 100,00 EUR bez DPH**
2. **Miesto a termín dodania predmetu zákazky:**

a) Kompletná projektová dokumentácia pre územné povolenie – najneskôr do 10.10.2018

b) Kompletná projektová dokumentácia pre stavebné povolenie – najneskôr do 15.10.2018;

c) Dopracovanie projektu do stupňa realizačného projektu s výkazom výmer a rozpočtom do 30.10.2018

1. **Platobné podmienky:** Lehota splatnosti je 30 dní od doručenia faktúry formou bezhotovostného styku.
2. **Súťažné podklady k výzve na predloženie cenovej ponuky:** bez úhrady, sú súčasťou výzvy
3. **Financovanie predmetu zákazky:** Predmet zákazky bude financovaný z nenávratného finančného príspevku z Integrovaného regionálneho operačného programu, kód výzvy: IROP-PO2-SC212-2018-8 a z vlastných prostriedkov verejného obstarávateľa. Verejný obstarávateľ nebude poskytovať preddavok, ani zálohovú platbu.
4. **Lehota na predloženie ponuky:** 24. 09. 2018 do 10:00 hod.
5. **Spôsob predloženia ponuky:** e-mailom na emailovú adresu: durisova@spisskabela.sk
6. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:** najnižšia celková cena s DPH, resp. konečná cena
7. **Pokyny na zostavenie ponuky:** jedno vyhotovenie, slovenský jazyk nemožnosť variantného riešenia, označenie e-mailu vyššie uvedeným predmetom verejného obstarávania
* **Požadujeme, aby ponuka obsahovala nasledovné doklady a údaje** vyplnením cenovej ponuky (príloha č. 1):
	1. **Identifikačné údaje uchádzača** v zmysle vyplnenia prílohy č.1
	2. **Návrh uchádzača na plnenie kritéria na vyhodnotenie ponúk** v zmysle vyplnenia prílohy č.1
	3. **Odkaz na výpis z elektronického registra doplnený do prílohy č. 1 alebo fotokópia dokladu o oprávnení dodávať predmet obstarania**
1. **Požiadavky na rozsah spracovania:**

- Spracovanie projektu musí zohľadňovať platnú legislatívu, technické normy, Všeobecne záväzné nariadenia mesta a iné koncepčné materiály týkajúce sa priestranstiev. Projekt musí spĺňať všetky technické normy, požiarne a hygienické predpisy, musí byť spracovaný podľa stavebného zákona a príslušných vykonávacích vyhlášok tak, aby bol spôsobilý na vydanie stavebného povolenia.

- Projektovú dokumentáciu spracovať podľa § 9 vyhlášky MŽPSR č. 453/2000 Z.z. (k § 58 stavebného zákona). Pomôckou je tiež sadzobník UNIKA, kde je štruktúra a rozsah projektovej dokumentácie pre jednotlivé stupne zadefinovaná.

- Budova po rekonštrukcii musí spĺňať opatrenia na energetickú hospodárnosť budov a musí byť plne bezbariérová v súlade s princípmi univerzálneho navrhovania - projekt spĺňa požiadavky v súlade s vyhláškou MŽP SR č. 532/2002 Z. z. , ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

1. **Rozsah predmetu zákazky:**

a) Kompletná projektová dokumentácia pre územné povolenie v počte 6 ks + 1x na CD nosiči

b) Kompletná projektová dokumentácia pre stavebné povolenie a LCC hodnotenie v počte 6 ks vrátane:

- podrobného rozpočtu v zmysle spracovanej dokumentácie v počte 3 ks,

- výkazu výmer pre jednotlivé druhy prác v počte 3 ks,

- 1 x kompletná projektová dokumentácia vrátane rozpočtu, výkazu výmer na CD nosiči.

1. **Ohliadka miesta plnenia zákazky**: Ohliadka miesta plnenia zákazky je možná. Záujemcovia majú možnosť vykonať ohliadku miesta plnenia zákazky, aby si sami overili a získali potrebné informácie, ktoré budú potrebovať na prípravu a spracovanie ponuky. Termín a čas ohliadky si môžu záujemcovia dohodnúť vopred e-mailom: kalafut@spisskabela.sk. Náklady spojené s ohliadkou znášajú záujemcovia bez finančného nároku voči verejnému obstarávateľovi.
2. **Otváranie ponúk:** 24. 09. 2018 o 11:00 hod.
3. **Lehota viazanosti ponúk**: do 31.12.2018
4. **Osoby určené pre styk so záujemcami a uchádzačmi:** vyššie uvedená osoba
5. **Ďalšie informácie verejného obstarávateľa:** s úspešným uchádzačom bude uzatvorená zmluva, ktorá bude zároveň slúžiť ako objednávka

V Spišskej Belej, dňa 12.09.2018

..........................................................

*Dátum, podpis, pečiatka*

**Prílohy:**

Príloha č.1 – Formulár cenovej ponuky

Príloha č. 2 – Architektonická štúdia

Príloha č. 1

**Cenová ponuka na zákazku**

**„Projektová dokumentácia pre Centrum integrovanej zdravotnej starostlivosti Spišská Belá“**

**Uchádzač:**

názov:

sídlo:

IČO:

DIČ:

IČ DPH:

elektronický odkaz na preukázanie oprávnenia dodávať predmet obstarania:

štatutárny zástupca:

kontaktná osoba:

telefón:

e-mail:

|  |  |
| --- | --- |
| **Cena za špecifikovaný predmet zákazky bez DPH (resp. konečná cena u neplatcov) v EUR** | **Cena za špecifikovaný predmet zákazky s DPH (resp. konečná cena u neplatcov) v EUR – kritérium hodnotenia** |
|  |  |

..........................................................

*Dátum, podpis, pečiatka*

*štatutárneho zástupcu*